b'\n_START_ARTICLE_\nPetra Vukeli\xc4\x87\n_START_SECTION_\n\xc5\xbdivotopis\n_START_PARAGRAPH_\nPetra Vukeli\xc4\x87 je ro\xc4\x91ena u Zagrebu 15. kolovoza 1982 gdje je zavr\xc5\xa1ila osnovnu i srednju \xc5\xa1kolu. Potom upisuje i zavr\xc5\xa1ava Filozofski fakultet Sveu\xc4\x8dili\xc5\xa1ta u Zagrebu, odsjek za hrvatski jezik i knji\xc5\xbeevnost i komparativnu knji\xc5\xbeevnost. Gluma\xc4\x8dko obrazovanje sti\xc4\x8de u Londonu, na londonskoj "London Academy of Music and Dramatic Art" (LAMDA). Tijekom usavr\xc5\xa1avanja u Londonu poseban fokus je posvetila klasi\xc4\x8dnoj glumi, te Shakespeareu i jakobinskoj drami. Pored navedene edukacije Petra je poha\xc4\x91ala niz radionica i edukativnih programa izme\xc4\x91u ostalih i "Radionicu kazali\xc5\xa1nog klauna Lee DeLong", (Vis, 2015. te Zagreb 2017.), "Sarajevo talent campus" (Sarajevo, 2009), "Radionica \xe2\x80\x9eIzvo\xc4\x91a\xc4\x8d u Mjuziklu\xe2\x80\x9c" (2010), "Filmsku radionicu za mlade talente", (Utrecht - NL, 2010.), "Gluma\xc4\x8dku radionicu Victora Bod\xc3\xb3a", (Split, 2012.) te masterclass Ivane Chubbuck (Rim, 2018.)_NEWLINE_Posebne gluma\xc4\x8dke vje\xc5\xa1tine koje ju krase su: ples (standardni i povijesni), ma\xc4\x8devanje, klaun, pjevanje (mezzosopran), glasovir (Osnovna glazbena \xc5\xa1kola \xe2\x80\x9eIvan Zajc\xe2\x80\x9c), windsurfing, plivanje, jahanje i klizanje.'